**Pavel Brendl** (s. 23. maaliskuuta 1981 Opočno, Tšekkoslovakia) on tšekkiläinen entinen jääkiekkoilija, pelipaikaltaan on oikea laitahyökkääjä. Brendliä pidettiin uransa alussa lupaavana pelaajana, joka varattiin NHL-liigaan vuoden 1999 varaustilaisuuden neljäntenä, mutta hän ei koskaan vastannut odotuksia. Brendl pelasi vain 78 ottelua NHL-liigassa ja häntä pidetään yhtenä 1990-luvun varausepäonnistumisina. Brendl pelasi valtaosan urastaan kierrelleen useissa eri seuroissa Euroopassa.

Ura
---

### Pohjois-Amerikassa

Brendl siirtyi Tšekistä Pohjois-Amerikkaan jo juniori-ikäisenä, kun hän pelasi kaudella 1998–1999 WHL-juniorisarjassa Calgary Hitmenin joukkueessa. Brendl pelasi loistavan tulokaskauden sarjassa, sillä hän voitti koko liigan pistepörssin. Hän teki 68 ottelussa 134 pistettä. Hänet valittiin sekä WHL:n että koko CHL:n vuoden tulokkaaksi ja hänet nimettiin CHL:n tähdistökentälliseen. Calgary voitti kauden päätteeksi Kanadan juniorisarjojen mestaruuden, Memorial Cupin. New York Rangers varasi Brendlin NHL:ään seuraavana kesänä vuoden 1999 varaustilaisuuden neljäntenä pelaajana.

Seuraavat kaksi kautta Brendl pelasi vielä WHL:n Calgary Hitmenissä, vaikka kävi pelaamassa AHL:n Hartford Wolf Packissa pudotuspelejä kaudella 1999–2000. Hän ei Calgaryssä yltänyt aivan ensimmäisen kauden loistoonsa, vaikka toisellakin kaudellaan teki 111 pistettä. Ennen NHL-kauden 2001–2002 alkua Brendl kaupattiin Rangersista Philadelphiaan Jan Hlaváčin ja Kim Johnsson kanssa. Rangers sai kaupassa Eric Lindrosin. Ensimmäisellä ammattilaiskaudellaan Brendl pelasi kahdeksan ottelua NHL:ssä Philadelphiassa. Pääosan kaudesta hän pelasi kuitenkin farmijoukkue Philadelphia Phantomsissa.

Brendl aloitti kauden 2002–2003 Philadelphian NHL-joukkueessa, mutta hänet kaupattiin kesken myytiin Carolina Hurricanesiin kaupassa, jossa Carolinaan siirtyi myös Bruno St. Jacques ja Philadelphia sai Sami Kapasen ja Ryan Bastin.

NHL:n työsulkukaudella 2004–2005 Brendl edusti neljää eri seuraa ympäri Euroopan. Hän aloitti kotimaassaan HC Třinecissä ja HC Olomoucissa, josta siirtyi Mestikseen Jokipoikiin. Mestiksen syyskauden jälkeen hän jatkoi matkaansa Sveitsin kakkosarjaan HC Thurgauhun, mutta palasi Jokipoikiin, kun Thurgau ei viivytteli sopimustarjouksen tekemisessä. Jokipojissa Mestiksessä Brendl pelasi 21 ottelua tehoin 9+10. Seuraavalla kaudella Brendl palasi NHL:ään, ja hänet kaupattiin kesken kauden Phoenix Coyotesiin vaihdossa Krystofer Kolanosiin. Phoenixissa Brendl pelasi kaksi ottelua, mutta kausi meni pääosin AHL:ssa (Lowell Lock Monsters ja San Antonio Rampage).

### Paluu Eurooppaan

Vuonna 2006 Brendl siirtyi Elitserien-seura Mora IK:hon, jossa pelasi hyvän kauden tehoin 34+23=57 (54 ottelua). Hän oli Elitserienin maalikuningas ja pistepörssin kakkonen. Morasta Brendl siirtyi Brynäsiin, jonka kanssa teki kolmen vuoden sopimuksen. Hän pelasi Brynäs IF:ssä runkosarjassa 54 ottelua, joissa teki tehot 31-24=54. Brendl sijoittui Elitserienin runkosarjan pistepörssin kolmoseksi.

Venäläinen HK Torpedo Nižni Novgorod teki Brendlistä tarjouksen ensimmäisen Brynäsin kauden jälkeen. Brendl siirtyikin kaudeksi 2008–2009 Venäjän pääsarjaan, jossa hän pelasi kevääseen 2010 asti. Syyskuussa 2010 hän teki SM-liigaseura KalPan kanssa marraskuun alkuun kestävän sopimuksen. KalPassa Brendl teki 15 pistettä 16 ottelussa. Marraskuussa hän jätti joukkueen sopimuksen umpeuduttua ja siirtyi KHL-liigan Neftehimik Nižnekamskiin.

Brendl pelasi kevään 2011 loppuun Nižnekamskissa. Seuraavaksi kaudeksi hän palasi kotimaahansa ja HC Pardubiceen. Siellä hän pelasi vain kuusi ottelua ja teki niissä kahdeksan pistettä, kunnes Sveitsin liigassa pitkän tappioputken jälkeen viimeiseksi tippunut Rapperswil-Jona Lakers hankki hänet ja Janne Niinimaan joukkueeseensa. Hän pelasi loppukauden Rapperswilissä ja palasi kaudeksi 2012–2013 Pardubiceen.

Brendl aloitti kauden 2013–2014 lainalla HC Kometa Brnon joukkueessa, josta siirtyi kuuden pelatun ottelun jälkeen Saksan DEL2-liigan Lausitzer Füchsen joukkueeseen. Seuraavat noin kaksi kautta Brendl pelasi jälleen Slovakiassa HK 36 Skalican joukkueessa, josta siirtyi keväällä 2016 HKm Zvoleniin pelaamaan runkosarjan kuusi viimeistä ottelua ja pudotuspelit. Brendl lopetti ammattilaisuransa kauden 2016 päätteeksi.

Seuraavan vuoden hän oli kokonaan pelaamatta mutta liittyi tammikuussa 2018 Ruotsin kolmannella sarjatasolla pelanneen Arlandan riveihin loppukauden sopimuksella. Arlanda putosi kauden päätteeksi sarjasta ja Brendl oli loppuvuoden jälleen pelaamatta. Helmikuussa 2019 Brendl tuli Suomeen ja Joensuuhun pelaamaan II-divisioonan Karjalan Koplassa II-divisioonan pudotuspelejä ja mahdollisia nousukarsintoja.

### Maajoukkueura

Brendl oli mukana nuorten maailmanmestaruuden voittaneessa Tšekin joukkueessa vuonna 2001. Hän oli Tšekin eniten pisteitä tehnyt pelaaja ja hänet valittiin kisojen tähdistökentälliseen.

Aikuisten maajoukkuedebyyttinsä Brendl teki Karjala-turnauksessa marraskuussa 2006.

Lähteet
-------

1. ↑  Nathaniel Oliver: What Happened to Pavel Brendl? The Hockey Writers. Viitattu 10.4.2024. (englanniksi)
2. 1 2 3 4 5  Pavel Brendl *Legends of Hockey*. Hockey Hall of Fame and Museum. Viitattu 25. maaliskuuta 2009. (englanniksi)
3. ↑  Pedulla, Tom: Flyers deal Lindros to Rangers  20. syyskuuta 2001. USA Today. Viitattu 25. maaliskuuta 2009. (englanniksi)
4. ↑  'Canes send disappointing Kapanen to Flyers for Brendl *SI.com*.  8. helmikuuta 2003. CNN/Sports Illustrated.  Arkistoitu 27.3.2006. Viitattu 25. maaliskuuta 2009. (englanniksi)
5. ↑  Pavel Brendl palaa Joensuuhun *Jatkoaika.com*.  12. tammikuuta 2005. Jatkoaika. Viitattu 25. maaliskuuta 2009.
6. ↑  Stats Swehockey.se Scoring Leaders 2006-07, round 1 to 55
7. ↑  Pavel Brendl till Brynäs *sr.se*.  13. huhtikuuta 2007. Sveriges Radio. Viitattu 25. maaliskuuta 2009. (ruotsiksi)
8. ↑   (Arkistoitu – Internet Archive)
9. ↑  KalPa hemmottelee yleisöään - Euroopan kovimpia maalitykkejä Savoon[vanhentunut linkki] Kalpa, viitattu 10.10.2010
10. ↑  Sjöberg, Henrik: Brendl nobbar elitserien - för KHL *HockeyExpressen*.  14.11.2010. AB Kvällstidningen Expressen.  Arkistoitu 9.12.2011. Viitattu 25.7.2011. (ruotsiksi)
11. ↑  Meltzer, Bill: Switzerland: Sinking Lakers turn to Niinimaa, Brendl *NHL.com*.  23.11.2011. National Hockey League. Viitattu 26.12.2011. (englanniksi)
12. ↑  Laker Pavel Brendl zurück zu Pardubice  29.5.2011. Südostschweiz Medien. Viitattu 31.5.2012. (saksaksi)
13. ↑

Aiheesta muualla
----------------

* Pavel Brendl *Elite Prospects*. Everysport Media Group AB.  (englanniksi)
* Pavel Brendl The Internet Hockey Databasessa (englanniksi)
* Brendl Eurohockey.net:ssa
* Brendl Jatkoaika.com:ssa